CELEX: 52004PC0537
Language: da
Date: 2004-08-04
Title: Forslag til Rådets afgørelse om forelæggelse på Det Europæiske Fællesskabs og medlemsstaternes vegne af forslag om ændring af bilag I-III i 1998-protokollen om persistente organiske miljøgifte til 1979-konventionen om grænseoverskridende luftforurening over store afstande og af bilag A-C til Stockholm-konventionen om persistente organiske miljøgifte

KOMMISSIONEN FOR DE EUROPÆISKE FÆLLESSKABER
                                                        Bruxelles, den 4.8.2004
                                                        KOM(2004) 537 endelig
                                            Forslag til
                                    RÅDETS AFGØRELSE
    om forelæggelse på Det Europæiske Fællesskabs og medlemsstaternes vegne af forslag
   om ændring af bilag I-III i 1998-protokollen om persistente organiske miljøgifte til 1979-
   konventionen om grænseoverskridende luftforurening over store afstande og af bilag A-
             C til Stockholm-konventionen om persistente organiske miljøgifte
                                   (forelagt af Kommissionen)
DA                                                                                            DA
 ---pagebreak---                                     BEGRUNDELSE
   1. 1998-protokollen om persistente organiske miljøgifte til 1979-konventionen om
      grænseoverskridende luftforurening over store afstande trådte i kraft den 23. oktober
      2003. Protokollens formål er at bekæmpe, formindske eller fjerne udledninger,
      emissioner og udslip af persistente organiske miljøgifte, der er stærkt skadelige for
      sundhed og miljø, fordi de transporterers med luften på tværs af grænserne over store
      afstande. Protokollen opfører 16 stoffer i bilag I, II og III, som er underkastet
      produktions-       eller      anvendelsesforbud        eller     restriktioner     eller
      emissionskontrolforanstaltninger.
   2. Rådet vedtog den 17. februar 2004 en afgørelse om indgåelse af protokollen på
      Fællesskabets vegne. Fællesskabets ratificeringsinstrument blev deponeret den
      30. april 2004.
   3. Stockholm-konventionen om persistente organiske miljøgifte trådte i kraft den
      17. maj 2004. Konventionens formål er at beskytte sundhed og miljø mod persistente
      organiske miljøgifte. Konventionen danner, med forsigtighedsprincippet som
      udgangspunkt, grundlaget for afvikling af produktion, anvendelse, import og eksport
      af de første tolv prioriterede persistente organiske miljøgifte samt for sikker
      håndtering og bortskaffelse af dem og for afvikling eller begrænsning af udslip af
      bestemte utilsigtede dannelser af persistente organiske miljøgifte.
   4. Kommissionen fremsatte i juni 2003 et forslag om indgåelse af konventionen på
      Fællesskabets vegne. Rådet nåede til enighed om forslaget, men har endnu ikke
      vedtaget sin afgørelse. Det forventes imidlertid, at Fællesskabet bliver part i
      konventionen inden slutningen af 2004.
   5. Ifølge protokollens artikel 14 kan alle parter fremsætte ændringsforslag til
      protokollens bilag I, II eller III ved at indsende dem skriftligt til De Forenede
      Nationers økonomiske kommission for Europas eksekutivsekretær. Forslagsstilleren
      skal forelægge forvaltningsorganet de oplysninger, der angives i forvaltningsorganets
      beslutning 1992/2. Ifølge konventionens artikel 8, stk. 1, kan parterne indgive forslag
      til sekretariatet om at få kemikalier opført i bilag A, B eller C. Forslaget skal
      indeholde de oplysninger, der angives i bilag D. Proceduren for vedtagelse af
      ændringer af bilagene er fastsat i protokollens artikel 14 og konventionens artikel 22.
   6. Forslag til ændring af konventionens eller protokollens bilag bør kun fremsættes på
      Fællesskabets og dets medlemsstaters vegne på grundlag af den forpligtelse til
      samarbejde og enighed i forbindelse med Fællesskabets internationale optræden, som
      er en følge af EF-traktatens artikel 10.
   7. Protokollens bilag I og II indeholder på nuværende tidspunkt tre persistente
      organiske miljøgifte, som ikke er medtaget i Stockholm-konventionen. Disse
      utilsigtet dannede stoffer, nærmere betegnet chlordecon, hexabrombiphenyl og
      hexachlorcyclohexan (HCH, herunder lindan) opfylder screeningskriterierne i
      konventionens bilag D og bør opføres i bilag A til den overoverdnede konvention for
      at beskytte sundhed og miljø.
   8. Ifølge de foreliggende videnskabelige oplysninger og oversigtsrapporter og på
      baggrund af screeningskriterierne i konventionens bilag D og af forvaltningsorganets
DA                                           2                                                 DA
 ---pagebreak---             beslutning 1998/2 udviser hexachlorbutadien, pentachlorbenzen og polychlorerede
            napthalener egenskaber, der er karakteristiske for persistente organiske miljøgifte.
            Det samme gælder pentabromdiphenylether, som Norge allerede har foreslået opført
            i protokollen, octabromdiphenylether og korte chlorparaffiner, der allerede er blevet
            vurderet efter Rådets forordning (EØF) nr. 793/93 om vurdering af og kontrol med
            risiko ved eksisterende stoffer1, og afsætning og brug af dem er blevet forbudt eller
            strengt begrænset ved direktiv 76/769/EØF om indbyrdes tilnærmelse af
            medlemsstaternes administrativt eller ved lov fastsatte bestemmelser om
            begrænsning af markedføring og anvendelse af visse farlige stoffer og præparater2.
   9.       Fremstilling, markedsføring og brug af disse stoffer er allerede ophørt eller strengt
            begrænset i Fællesskabet, men det kan ikke udelukkes, at de stadig fremstilles eller
            bruges i andre lande. Da disse kemikalier kan spredes i miljøet over store afstande, er
            foranstaltninger, som træffes nationalt eller på fællesskabsplan, ikke tilstrækkelige til
            at sikre et højt miljø- og sundhedsbeskyttelsesniveau, men der kræves en bredere
            international indsats.
   10.      Rådets afgørelse om forslag til, at nye stoffer opføres i protokollen og i
            konventionen, drejer sig om miljøbeskyttelse. Det vil derfor være rigtigt at lade
            afgørelsen bygge på 175, stk. 1, sammenholdt med artikel 300, stk. 2.
   Det vil derfor være hensigtsmæssigt på Fællesskabets og de medlemsstaters vegne, som er
   parter er protokollen og konventionen, at foreslå, at hexachlorbutadien, pentachlorbenzen,
   polychlorerede napthalener, octabromdiphenylether og korte chlorparaffiner opføres i de
   relevante bilag til protokollen og Stockholm-konventionen. Desuden bør det foreslås, at
   pentabromdiphenylether, chlordecon, hexabrombiphenyl og HCH, herunder lindan, opføres i
   bilag A til Stockholm-konventionen.
   1
          EFT L 84 af 5.4.1993, s. 1.
   2
          EFT L 262 af 27.9.1976, s. 201. Direktivet er senest blevet ændret ved Kommissionens direktiv
          2004/21/EF (EFT L 57 af 25.2.2004, s. 4). For pentabromodiphenylæters vedkommende er der blevet
          indledt en lovgivningsprocedure for at tillade en tidsbegrænset undtagelse i forbindelse med
          flypassagerers sikkerhed.
DA                                                    3                                                   DA
 ---pagebreak---                                                  Forslag til
                                          RÅDETS AFGØRELSE
     om forelæggelse på Det Europæiske Fællesskabs og medlemsstaternes vegne af forslag om
       ændring af bilag I-III i 1998-protokollen om persistente organiske miljøgifte til 1979-
     konventionen om grænseoverskridende luftforurening over store afstande og af bilag A-C
                    til Stockholm-konventionen om persistente organiske miljøgifte
   RÅDET FOR DEN EUROPÆISKE UNION HAR -
   under henvisning til traktaten om oprettelse af Det Europæiske Fællesskab, særlig artikel 175,
   stk. 1, sammenholdt med artikel 300, stk. 2, andet afsnit,
   under henvisning til forslag fra Kommissionen3, og
   ud fra følgende betragtninger:
   (1)      Ifølge traktatens artikel 174 er et af målene med Fællesskabets miljøpolitik at fremme
            foranstaltninger på internationalt plan til løsning af de regionale og globale
            miljøproblemer.
   (2)      Fællesskabet ratificerede den 30. april 2004 protokollen om persistente organiske
            miljøgifte til 1979-konventionen om grænseoverskridende luftforurening over store
            afstande (”protokollen”) og er i færd med at ratificere Stockholm-konventionen om
            persistente organiske miljøgifte (“konventionen”).
   (3)      Protokollens formål er at kontrollere, reducere eller hindre udslip, emissioner og tab af
            persistente organiske miljøgifte, som er skadelige for sundhed og miljø, fordi de føres
            med luften på tværs af grænserne over store afstande. Protokollen forlanger i princippet,
            at produktion, brug og emission af 16 stoffer, der betragtes som persistente organiske
            miljøgifte, skal ophøre eller begrænses.
   (4)      Konventionen danner, med forsigtighedsprincippet som udgangspunkt, grundlaget for
            afvikling af produktion, brug, import og eksport af de første 12 prioriterede organiske
            miljøgifte samt for sikker håndtering og bortskaffelse af dem og for ophør eller
            begrænsning af udslip af bestemte utilsigtet dannede persistente organiske miljøgifte.
   3
            EUT C af , s. .
DA                                                  4                                               DA
 ---pagebreak---    (5)     Ifølge protokollens artikel 14 og konventionens artikel 8 kan alle parter foreslå ændringer
           af henholdsvis protokollen og konventionen. Proceduren for vedtagelse af ændringer af
           bilagene er fastsat i protokollens artikel 14 og konventionens artikel 22. Da det er en
           forpligtelse at sikre enighed i Fællesskabets internationale optræden, og da det bør sikres,
           at forslagene er berettigede og har tilstrækkelig støtte i Fællesskabet, bør Fællesskabet og
           dets medlemsstater kun fremsætte fælles forslag.
   (6)     Det er på baggrund af beslutning 1998/2 fra forvaltningsorganet for konventionen om
           grænseoverskridende luftforurening over store afstande og af konventionens bilag D
           blevet påvist, at hexachlorbutadien, pentachlorbenzen og polychlorerede napthalener,
           pentabromdiphenylether, octabromdiphenylether og korte chlorparaffiner udviser
           egenskaber, der er karakteristiske for persistente organiske miljøgifte. Da disse
           kemikalier kan spredes i miljøet over store afstande, er foranstaltninger, som træffes
           nationalt eller på fællesskabsplan, ikke tilstrækkelige til at sikre et højt miljø- og
           sundhedsbeskyttelsesniveau, men der kræves en bredere international indsats. Det vil
           derfor være hensigtsmæssigt, at Fællesskabet og de medlemsstater, som er parter i
           protokollen eller i konventionen, foreslår, at disse stoffer opføres i de relevante bilag til
           protokollen og konventionen under hensyntagen til Fællesskabets nuværende lovgivning
           og dens eventuelle undtagelser og tilladte brug.
   (7)     Chlordecon og hexabrombiphenyl er på nuværende tidspunkt opført i bilag I til
           protokollen, og hexachlorcyclohexan (HCH, herunder lindan) er opført i bilag II til
           protokollen. På baggrund af konventionens bilag D udviser disse stoffer egenskaber, der
           er karakterisktiske for persistente organiske miljøgifte, og kræver global indsats. Det vil
           derfor være hensigtsmæssigt, at Fællesskabet og de medlemsstater, som er parter i
           konventionen, foreslår, at disse stoffer opføres i de relevante bilag til konventionen.
   (8)     Protokollens og konventionens bestemmelser drejer sig om miljøbeskyttelse, og det vil
           derfor være rigtigt at vælge artikel 175, stk. 1, sammenholdt med artikel 300, stk. 2, som
           retsgrundlag -
   TRUFFET FØLGENDE AFGØRELSE:
                                                  Artikel 1
   Kommissionen bemyndiges herved til på vegne af Fællesskabet og de medlemsstater, som er
   parter i protokollen om persistente organiske miljøgifte til 1979-konventionen om
   grænseoverskridende luftforurening over store afstande, at forelægge eksekutivsekretariatet for
   De Forenede Nationers økonomiske kommission for Europa et forslag om at opføre følgende
   stoffer i protokollen:
   a) i protokollens bilag I:
   - hexachlorbutadien (CAS-nummer: 87-68-3),
   - octabromdiphenylether (CAS-nummer: 32536-52-0), og
DA                                                  5                                                 DA
 ---pagebreak---    - pentachlorbenzen (CAS-nummer: 608-93-5);
   b) i protokollens bilag I og III:
   - polychlorerede napthalener (en gruppe stoffer, som indeholder et til otte chloratomer)
   c) i protokollen bilag II:
   - korte chlorparaffiner (alkaner, C10-13-, chlor-).
   Kommissionen sikrer sammen med medlemsstaterne, at de relevante oplysninger til støtte for
   forslagene forelægges for sekretariatet.
                                                  Artikel 2
   Kommissionen bemyndiges herved til på Fællesskabets og de medlemsstaters vegne, som er
   parter i Stockholm-konventionen om persistente organiske miljøgifte, at forelægge
   konventionens sekretariat et forslag om at opføre følgende stoffer i konventionen:
   a) i konventionens bilag A:
   - stofferne i artikel 1, litra a)
   - pentabromdiphenylether (CAS-nummer: 32534-81-9)
   - chlordecon (CAS-nummer: 145-50-0),
   - hexabrombiphenyl (CAS-nummer: 36355-01-8), og
   - hexachlorcyclohexan (HCH, herunder lindan) (CAS-nummer: 608-73-1 og 58-89-9);
   b) i konventionens bilag A og C:
   - polychlorerede napthalener (en gruppe stoffer, som indeholder et til otte chloratomer)
   c) i konventionens bilag B:
   - korte chlorparaffiner (alkaner, C10-13-, chlor-).
   Kommissionen sikrer sammen med medlemsstaterne, at de relevante oplysninger til støtte for
   forslaget forelægges for sekretariatet.
   Udfærdiget i Bruxelles, den .
                                                  På Rådets vegne
                                                  Formand
DA                                                   6                                      DA